Homeopatija je alternativna oblika zdravljenja, ki za zdravljenje akutnih in kroničnih stanj uporablja zdravila, pridobljena iz naravnih snovi. Homeopatija temelji na načelu "podobno zdravi podobno". Z drugimi besedami, snov, ki v večjih količinah povzroča določene simptome, lahko tudi pomaga odstraniti te simptome, če jo jemljemo v manjših količinah. Na primer, bolnik, ki trpi zaradi senenega nahoda, ima lahko koristi od homeopatskega zdravila, pridobljenega iz čebule, ker povzroča podobne simptome kot seneni nahod, to je solzne oči ali izcedek iz nosu.
Homeopati delujejo podobno kot običajni zdravniki. Vendar pa boste homeopata poleg vprašanja o vaših simptomih celostno zanimali tudi vi kot posameznik in način kako simptomi vplivajo na vas. Pred pričetkom zdravljenja s homeopatijo se bo homeopat pogovoril tudi o vašem življenjskem slogu, načinu prehrane, anamnezi, duševnem in čustvenem stanju, preden bo predpisal ustrezno homeopatsko zdravilo.
Homeopatska zdravila so narejena iz majhnih količin naravnih snovi iz rastlin in mineralov, ki pomagajo spodbuditi zdravilne sposobnosti telesa. Zdravilne učinkovine se pripravijo ali "potencirajo"  v licenciranih laboratorijih pod strogim nadzorom s postopkom ponavljajočega se redčenja in močnega stresanja oziroma sočenja. S potenciranjem dosežejo da učinkovine, ki so v nerazredčeni obliki strupene, postanejo zdravilne brez toksičnih učinkov in da želeno zdravilno moč aktivirajo in okrepijo.
Številna homeopatska zdravila so sestavljena iz učinkovin, ki so bile večkrat razredčene v vodi, dokler ni ostalo nobene ali skoraj nič od prvotne snovi. Homeopati so prepričani, da bolj kot je snov razredčena, večja je njena moč za zdravljenje simptomov. Homeopatska zdravila lahko v homeopatskih lekarnah kupite brez recepta v obliki tablet ali kapsul, na voljo pa so tudi v obliki tinkture, prahu ali krem. Medtem ko se mnogim zdi homeopatija koristna za lažje bolezni ali družinsko prvo pomoč, za najboljše rezultate vedno priporočamo posvetovanje s kvalificiranim in registriranim homeopatom.
O učinkovitosti homeopatije so bile opravljene številne raziskave. Načelo, da "podobno zdravi podobno" se je izkazalo za teoretično šibko. Ni kakovostnih dokazov, da je homeopatija učinkovita pri zdravljenju katerega koli zdravstvenega stanja in da bi lahko snovi, ki povzročajo določene simptome, pomagale tudi pri zdravljenju. Ni dokazov, da lahko postopek redčenja v vodi te snovi spremeni v zdravila.
Homeopati verjamejo, da prvotna snov kot rezultat procesa redčenja pusti v vodi »odtis«. Vendar ni znanega mehanizma, s katerim bi se to lahko zgodilo. Veliko homeopatskih zdravil je razredčenih do te mere, da je znanstveno malo verjetno, da bi v končnem zdravilu ostala ena sama molekula prvotne snovi. V takih primerih homeopatska zdravila ne vsebujejo nič drugega kot vodo.
Nekateri ljudje, ki uporabljajo homeopatijo, lahko opazijo izboljšanje zdravstvenega stanja kot posledica pojava, znanega kot učinek placeba. Če se odločite za zdravstvene tretmaje, ki zagotavljajo le placebo učinek, boste morda izpustili druga zdravila, ki so se izkazala za učinkovitejša.